Protestele din Bulgaria continuă. Preşedintele, Rumen Radev, îi susţine pe manifestanți.
Protestatarii au împânzit străzile din Bulgaria, în a 64-a zi de proteste. Protestele din Bulgaria, împotriva Guvernului acuzat de corupţie, continuă. Bulgarii, alături de preşedintele Rumen Radev, cer demisia Cabinetului Borisov.
Bulgarii au ieşit în stradă, pentru a 64-a zi consecutiv. Cer demisia premierului Boyko Borisov şi a procurorului-şef Ivan Geshev, acuzaţi de corupţie.Mii de oameni au împânzit zona dintre clădirea Guvernului şi a Parlamentului, supravegheaţi de forţele de ordine, care au flancat toate străzile.Ilian Pelev, protestatar: "În acest moment, democraţia e ameninţată teribil şi am atins punctul limită, în care trebuie să luăm o decizie, să fim o societate puternică, să ne ridicăm împotriva corupţiei Guvernului şi să ne apărăm drepturile. Lăsaţi-ne să nu permitem ca drepturile noastre fundamentale să fie încălcate ca la protestul în masă precedent.“Şi preşedintele Bulgariei, Rumen Radev, îi susţine pe protestatari. A scris pe Facebook că încăpăţânarea guvernanţilor agravează criza şi a făcut apel la protestatari să nu cedeze provocărilor.Bulgarii ies în stradă încă din iunie, dar în ultima săptămână, protestele s-au organizat în masă şi au devenit violente.